

**Vijeće za prevenciju kriminaliteta Srijem**

**STRATEGIJA DJELOVANJA VIJEĆA ZA PREVENCIJU KRIMINALITETA SRIJEM**

**U 2022. GODINI**



svibanj 2022.

**Sadržaj**

[1. UVOD 3](#_Toc103171225)

[2. ANALIZA STANJA 5](#_Toc103171226)

[2.1. ANALIZA MIŠLJENJA GRAĐANA 5](#_Toc103171227)

[3. STRATEGIJA DJELOVANJA VIJEĆA ZA PREVENCIJU KRIMINALITETA SRIJEM U 2022. GODINI 10](#_Toc103171228)

[*1.* *Prioritet - Opća prometna sigurnost* 11](#_Toc103171229)

[*2.* *Prioritet - Sprječavanje nasilja i drugih ugrožavajućih ponašanja povezanih s mladima (Internet, škole, ovisnosti i dr.)* 13](#_Toc103171230)

[*3.* *Praćenje učinkovitosti* 15](#_Toc103171231)

[4. VIJEĆE ZA PREVENCIJU KRIMINALITETA SRIJEM 16](#_Toc103171232)

# UVOD

Organizirana prevencija neprihvatljivog ponašanja i kriminaliteta na lokalnoj razini, obavezna je sastavnica liste kriterija kod ocjene kvalitete življenja u zajednici, susjedstvu ili općinama odnosno mjestima.

Vijeće za prevenciju kriminaliteta Srijem nastoji osigurati razmjenu i primjenu korisnih znanja, inicijativa i projekata od značaja za kvalitetu životnog okruženja i utjecaja na sigurnost lokalne zajednice.

Sigurnost na dječjim igralištima, javnim površinama, uz funkcionalnu obitelj kao sigurno utočište više generacija, ciljevi su partnera u Vijeću postavljeni kao dugoročna politika zajedničkog djelovanja, a utemeljena na nacionalnim strategijama.

Nakon višegodišnjeg (5 godina) sustavnog praćenja određenih parametara (imovinski kriminalitet, obiteljsko nasilje, nasilje i druga ugrožavajuća ponašanja) definirani su trendovi i indikatori koji pomažu kod odluke o rizicima i prioritetima radi razvoja sustava lokalne sigurnosti.

Strategijom nacionalne sigurnosti Republike Hrvatske (dalje u članku Strategija) koju je donio Sabor RH u srpnju 2017. (NN 73./2017.), orijentira se na sigurnost stanovništva te dobrobit i prosperitet građana, a koji su istaknuti nacionalni interes i strateški cilj za čije se ostvarenje Republika Hrvatska koristi svim raspoloživim instrumentima i mehanizmima nacionalne moći.

Sigurnost društva i pojedinca preduvjet je uspješnog razvoja gospodarstva. Kod ostvarenja zadanog cilja, prema Strategiji nacionalne sigurnosti, kao ključan preduvjet ostvarivanja javne sigurnosti definira se:

1. preventivno djelovanje,
2. stalna razmjena informacija,
3. koordinacija i suradnja tijela
4. organizacija javne sigurnosti, gospodarskih subjekata i samih građana.

Kod ostvarivanja ciljeva, poticati će se uključivanje javnosti u ostvarivanje sigurnosti te razvijanje sigurnosne kulture i svijesti o važnosti brige o sebi, najbližima, društvu i radnom okruženju, ispunjavanju potrebe za fizičkom, intelektualnom i emotivnom sigurnošću i ostvarenju sigurne okoline u materijalnom i duhovnom okruženju.

Vijeće za prevenciju kriminaliteta Srijem, upravo na modelu prikupljanja i razmjene relevantnih informacija, poticanju sudjelovanja javnosti i razvoju kulture sigurnosti pozicionira kao partnersko tijelo s prvenstveno savjetodavnom, ali i ulogom inicijatora određenih aktivnosti u lokalnoj upravi.

Činjenica je da Vijeće okuplja zainteresirane pojedince iz redova građana, stručnjake iz polja sigurnosti i prevencije kao i predstavnike institucija važnih za život zajednice. Također Vijeće se pozicionira i kao središnje mjesto koordinacije i sinkronizacije znanja, vještina i objektivnih mogućnosti partnera sa važnim utjecajem na kreiranje lokalnih politika u sigurnosti zajednice te prevenciji neprihvatljivih ponašanja.

Vizija Općine Tovarnik, Lovas i Tompojevci kao i Postaje granične policije Tovarnik bazira se prvenstveno na sigurnom okruženju za građane i njihovu imovinu.

U 2022. godini partneri u Vijeću za prevenciju svoj će rad usmjeriti k ostvarenju misije: uspostava i održavanje funkcionalnog partnerstva čije je djelovanje određeno prioritetima sigurnosti općina, stanovništva i posjetitelja.

Svijest o sigurnosti kao kvaliteti življenja i jednoj od temeljnih ljudskih potreba, može se ostvariti kroz slijedeće prioritete:

1. smanjenje imovinskog kriminaliteta (krađe, teške krađe, oštećenja tuđe imovine),
2. smanjiti zlouporabu droga sa širokom lepezom novih i lako dostupnih opijata, opasnosti interneta i društvenih mreža,
3. smanjiti neprihvatljiva ponašanja i nasilje,
4. povećati sigurnost sudjelovanja u prometu,
5. pojačati zaštitu okoliša.

**MISIJA VIJEĆA ZA PREVENCIJU KRIMINALITETA SRIJEM**

Uspostava i održavanje funkcionalnog partnerstva čije je djelovanje određeno prioritetima sigurnosti općina, općinskog stanovništva i posjetitelja.

**VIZIJA**

***„Jačanje otpornosti lokalne zajednice u svim uvjetima te njenog djelovanja utemeljenog na solidarnosti i povjerenju među partnerima“***

# ANALIZA STANJA

Za dobivanje stvarnog stanja na području na kojemu djeluje ovo Vijeće izvršena je analiza od strane PGP Tovarnik kroz anketiranje građana Općine Tovarnik, Lovas i Tompojevci, kao i prikupljanja podataka dosadašnjeg rada policije.

## ANALIZA MIŠLJENJA GRAĐANA

Tijekom 2021. godine izvršeno je anketiranje građana na području Općine Tovarnik, Lovas i Tompojevci, iz čega je dobivena slika mišljenja stanovništva o problematici i samoj sigurnosti područja na kojemu žive.

Grafikon 1

Grafikon 1 predstavlja ukupni rezultat mišljenja stanovništva Općine Tovarnik, Lovas i Tompojevci o sigurnosti odnosno o problemima koje smatraju da su najviše zastupljeni na području na kojemu žive.

Kroz izvršeni upitnik, građani su izrazili svoje mišljenje iz kojeg je vidljivo da su jedni od istaknutih problema:

* ilegalni migranti
* prolazak teretnih vozila kroz mjesta stanovanja
* mito i korupcija
* osobe pod utjecajem alkohola
* prisutnost droge, odnosno konzumenata i preprodavača iste

Grafikon 2

Iz grafikona 2 vidljivo je kako stanovnici svih mjesta na području PGP Tovarnik izražavaju mišljenje kako je njihova sredina u kojoj žive uglavnom sigurna.

Grafikon 3

Grafikon 3 pokazuje mišljenje mještana o sigurnosti lokacija na području na kojemu djeluje ovo Vijeće.

Grafikon 4

U grafikonu 4 vidljivo je kako se stanovništvo uglavnom izrazilo da nije bilo žrtva kažnjive radnje, dok kod onih mještana koji su bili žrtva u nekoj kažnjivoj radnji, najviše je to bilo zastupljeno u prometnim nesrećama, krađama i verbalnim napadima.

Grafikon 5

Grafikon 5 prikazuje projekciju kako mještani događaje u velikom postotku ne prijavljuju policiji. Jedan od glavnih razloga ne prijavljivanja navode kako je u takvim događajima šteta bila nikakva ili vrlo mala, dok u manjem postotku nisu prijavili iz razloga što su sami riješili problem ili nisu bili spremni gubiti vrijeme na birokraciju.

Grafikon 6

Iz grafikona 6 je vidljivo da je veliki postotak stanovništva prilikom prijavljivanja kažnjivih događaja zadovoljno radom policije na području Općine Tovarnik, Lovas i Tompojevci.

Grafikon 7

Grafikonom 7 prikazuje mišljenje građana o zastupljenosti kriminaliteta, kažnjivih radnji iz domene javnog reda i mira, te rizika da netko postane žrtva kaznenog djela ili prekršaja, gledano usporedno na području PGP Tovarnik i R. Hrvatske.

Ovo Vijeće s parametrima iz grafikona 7 može biti zadovoljno zbog mišljenja građana da su opsezi kriminaliteta, prekršaja javnog reda i mira kao i postotci rizika da bi netko od mještana mogao postati žrtva kaznenog djela ili prekršaja manji u odnosu na područje Republike Hrvatske.

Grafikon 8

Jedan od najboljih pokazatelja je izražen u grafikonu 8, iz kojega je vidljivo mišljenje i stajalište većine građana o mjerama koje su **bitne** za povećanje sigurnosti u njihovoj sredini življenja. No, ne treba zanemariti da su kao **najvažnije** mjere izdvojene (kronološki u odnosu na najvažnije/važno/nije važno):

1. Bolja prometna disciplina svih sudionika u prometu 77/148/25
2. Edukacija i prevencija od najranije dobi 74/128/28
3. Bolja infrastruktura (ceste, ulična rasvjeta…) 65/132/44
4. Unapređenje suradnje između policije i građana 61/144/29
5. Strožiji Zakoni/propisi 58/152/19
6. Veća prisutnost policijskih službenika na ulicama 58/150/28
7. Video nadzor javnih površina 56/139/43
8. Aktivnije preventivne mjere od strane policije 56/155/22

U anketiranju mještana Općina Tovarnik, Lovas i Tompojevci sudjelovalo je 254 građana od kojih je bilo 149 žena i 105 muškaraca.

|  |  |
| --- | --- |
| **Dobna kategorija ispitanika** | **Ukupno** |
| 1. od 18 do 29 | **55** |
| 2. od 30 do 39 | **40** |
| 3. od 40 do 49 | **38** |
| 4. od 50 do 59 | **43** |
| 5. od 60 do 69 | **45** |
| 6. preko 70 godina | **33** |

Tablica 1

Tablica 1 je detaljan prikaz dobi ispitanika nad kojima je izvršen upitnik o stanju sigurnosti na području na kojemu žive, odnosno području na kojemu djeluje Vijeće za prevenciju kriminaliteta Srijem.

# STRATEGIJA DJELOVANJA VIJEĆA ZA PREVENCIJU KRIMINALITETA SRIJEM U 2022. GODINI

***Lista rizika:***

1. **Sigurnost i kultura sudjelovanja u prometu,**
2. **dostupnost alkohola i zlouporaba droga sa širokom lepezom novih i lako dostupnih opijata,**
3. **nasilje preko interneta i društvenih mreža,**
4. **nasilje i druga ugrožavajuća (asocijalna) ponašanja, uključujući nasilje među mladima (školsko nasilje tzv. „bullying“)**
5. **nasilje i neprihvatljiva ponašanja (vandalizam na javnim površinama),**
6. **obiteljsko nasilje,**
7. **imovinski kriminalitet (krađe, teške krađe, oštećenja tuđe imovine),**
8. **razne prijevare starijih osoba,**
9. **nezakonite migracije u naseljima (ugroza stanovništva od strane migranata, narušavanje subjektivnog osjećaja sigurnosti građana),**
10. **zaštita okoliša,**
11. **držanje životinja bez nadzora.**

***Lista prioriteta:***

1. **Opća prometna sigurnost,**
2. **sprječavanje nasilja i drugih ugrožavajućih ponašanja povezanih s mladima (Internet, škole, ovisnosti i dr.).**

Temeljem dosadašnjeg iskustva i uvida u praksu lokalnih zajednica u međunarodnom okruženju ova strategija se oslanja na integralni pristup sigurnosti zajednice kroz planirano i koordinirano djelovanje u razvoju socijalne infrastrukture i implementaciju mjera situacijske prevencije – izmjene u prostoru, javnim površinama, objektima i naseljima kojima se utječe na unaprjeđenje osjećaja i objektivne sigurnosti (rasvjeta, zaštita objekata i prostora, video nadzor i dr.).

**RAZRADA PO PRIORITETIMA**

Kako bi strategiju djelovanja što bolje mogli približiti ostvarivanju svakog određenog cilja, potrebno je za svaki prioritet odrediti:

1. Ciljeve - unaprjeđenje sigurnosti stanovništva, pravovremenih intervencija službi, koordiniranih djelovanja stručnih službi u preventivnom radu, ograničavanje štetnih radnji, podizanje svijesti o opasnostima alkohola i droga, podizanje svijesti o opasnostima društvenih mreža i Interneta, unaprjeđenje integralnog koncepta sigurnosti u zoni škola i predškolskih ustanova i sl.
2. Aktivnosti i smjernice - radna skupina Vijeća za prevenciju planira, inicira i organizira aktivnosti
3. Radna skupina - sukladno utvrđenoj i iskazanoj problematici, te zbog definiranja prioriteta postupanja, potrebno je odrediti članove Radne skupine koja bi poduzimala mjere i radnje za određeni prioritet. Članovi radne skupine mogu biti doktori medicine, ravnatelji/ce, profesori/ce, članovi DVD-a, policijski službenici, komunalni redari, lovci i dr.
4. Dinamiku aktivnosti i evaluacija - radna skupina na temelju izvršenih analiza provodi i predlaže aktivnosti, te predlaže Vijeću uključivanje drugih subjekata ili iniciranje mjera i radnji

## *Prioritet - Opća prometna sigurnost*

**Cilj:**

* Unaprjeđenje sigurnosti djece za vrijeme trajanja školske godine i pješaka na pješačkim prijelazima,
* smanjenje rizika od vozača koji upravljaju vozilom pod utjecajem alkohola,
* podizanje svijesti o rizicima u prometu,
* maksimalno smanjenje onečišćenja okoliša na prometnicama gdje se zadržava veći broj vozila
* podizanje svijesti vozača motornih vozila o važnosti kulture u prometu

**Aktivnosti i smjernice:**

* planiranje tematske koordinacije Vijeća s ciljem terenskog prikupljanja informacija o subjektivnim i objektivnim problemima sigurnosti u prometu, a koji su od značajnijeg utjecaja na kvalitetu življenja,
* s nadležnim službama dogovarati ciljano postavljanje određene prometne signalizacije koja će unaprijediti kvalitetu sigurnosti prometa na području svih Općina iz ove Strategije,
* iznaći model aktivnijeg uključivanja Vijeća, kao i pojedinih predstavnika Vijeća u planiranje i provedbu projekata i programa,
* promocija i poticanje širenja prakse i razmjene dobrih primjera malih ili „pro bono“ projekata o kojima zainteresirana javnost malo zna, zbog ograničenog broja korisnika, prostora djelovanja ili jednostavno skromnog budžeta,
* izrada edukativnog i poticajnog sadržaja za ciljane skupine,
* alkoholizam vozača – analiza stanja i plan mjera prevencije, edukacije ciljanih skupina, kampanje, osmisliti model utjecaja na svijest vozača,
* radionice i edukacije mladih za implementaciju znanja o opasnostima koji proizlaze od nesavjesnih vozača i drugih sudionika u prometu,
* poticanje građana na sudjelovanje u javnim tribinama sa specijaliziranim službama za sigurnost prometa, članovima vijeća, članovima radnih skupina i dragovoljcima uključenim u provedbi planiranog,
* inzistiranje na provedbi nacionalnih programa kroz povezivanje na lokalnoj, regionalnoj i nacionalnoj razini (primjer: „Zajedno više možemo“, „Sigurno u prometu“ u suradnji sa MUP-a ),
* poticanje svijesti o problemu zagađivanja okoliša uz prometnice gdje se zadržava veća količina prometa, posebice na državnoj cesti D-46,
* pratiti parametre sigurnosti iz domene: sigurnost prometa na kvartalnoj, polugodišnjoj i godišnjoj bazi i u odnosu na rasprostranjenost po općinama i mjestima,
* godišnja analiza prometnih nesreća po mjestu, vremenu i uzroku za područje Općina Tovarnik, Lovas i Tompojevci,
* pravovremeno angažiranje službi nadležne za sigurnost prometa,
* planiran rad sa medijima na promociji sigurnosti prometa kao jedne od odlučujućih stavki koje utječu na kvalitetu življenja mještana i drugih osoba,
* osmisliti i provoditi projekt u koji će se uključiti svi građani kao ključni pojedinci za podizanje sigurnosti u zajednici,
* sudjelovanje u ciljanim natječajima Nacionalnog programa za sigurnost cestovnog prometa (MUP RH) i drugih EU ili nacionalnih i regionalnih projekata.
* Provođenje edukacije u školama prilagođena toj ciljanoj skupini
* osmišljavanje aktivnosti usmjerenih na podizanje kvalitete života građana treće životne dobi (radionice, edukacije, organizacija događanja i sl.),

**Radna skupina - Opća prometna sigurnost**

Sukladno utvrđenoj i iskazanoj problematici, članovi ove Radne skupine usmjeravati će svoje aktivnosti na poduzimanju ciljanih mjera i radnji kojima će utjecati na opću sigurnost u prometu. Članove radne skupine odredit će Vijeće na temelju zainteresiranosti pravnih subjekata i građana.

**NAPOMENA**: za svaku planiranu aktivnost, radnu skupinu kompletirati sa stručnim pojedincima, nositeljima projekata ili dragovoljcima kooptiranim u provedbi planiranog.

**Dinamika aktivnosti i evaluacija**

* godišnji plan rada izraditi i dostaviti Vijeću do 30. lipnja za tekuću godinu,
* za svaku aktivnost na terenu sačiniti zabilješku kao dokument radne skupine i dostaviti Vijeću,
* za redovite sjednice Vijeća za prevenciju, pripremati se temeljem dokumentacije (zabilješke, analize, statistike i dr.) i iskustava prikupljenih kroz rad radnih skupina.

## *Prioritet - Sprječavanje nasilja i drugih ugrožavajućih ponašanja povezanih s mladima (Internet, škole, ovisnosti i dr.)*

**Cilj:**

* promocija i uspostava partnerskog i proaktivnog pristupa prevenciji kriminaliteta radi suzbijanja neprihvatljivog ponašanja,
* uvezivanje stručnih službi u prevenciji
* podizanje svijesti građana o rizicima koji prijete na internetu (nasilja putem raznih društvenih mreža, prevare, krađe identiteta i dr.),
* smanjenje rizika od nasilja i asocijalnih ponašanja na javnim površinama i u zonama škola (tzv. „bullying“),
* podizanje svijesti o rizicima nasilja, asocijalnih ponašanja i ovisnosti,

**Aktivnosti i smjernice:**

* kroz ciljanu i organiziranu programsku/projektnu aktivnost promovirati partnersku brigu o prevenciji kriminaliteta i sigurnosti u lokalnoj zajednici
* planiranje tematske koordinacije Vijeća s ciljem terenskog prikupljanja informacija o subjektivnim i objektivnim problemima sigurnosti građana, a koji su od značajnijeg utjecaja na kvalitetu življenja,
* radionice za implementaciju znanja o opasnostima i načinima za zaštitu od opasnosti društvenih mreža i Interneta za sve kategorije građana, različitih razina znanja,
* unaprijediti sustav video nadzora javnih površina implementacijom novih nadzornih točaka i kontrolnim obilascima zaštitara sukladno Zakonu o privatnoj zaštiti,
* unaprijediti sadržaj i provedbu općinskih odluka o javnom i komunalnom redu.
* iznaći model aktivnijeg uključivanja Vijeća, kao i pojedinih predstavnika Vijeća u planiranje i provedbu projekata i programa,
* održati sustav sigurnosnog pregleda (tjedno, mjesečno) javnih igrališta i sprava za igru i vježbanje, te osigurati brzu intervenciju kod potrebe zamjene i popravka oštećenih i dotrajalih elemenata sprava za igru i vježbanje, radi otklanjanja mogućih nastanka ozljeda djece i građana
* promocija i poticanje širenja prakse i razmjene dobrih primjera i tzv. malih projekata o kojima zainteresirana javnost malo zna, zbog ograničenog broja korisnika, prostora djelovanja ili jednostavno skromnog budžeta,
* nasilje među mladima – analiza stanja i plan mjera prevencije, edukacije ciljanih skupina, kampanje, osmisliti model utjecaja na svijest roditelja, skrbnika, odgajatelja, učitelja, i dr.,
* alkoholizam mladih – analiza stanja i plan mjera prevencije, edukacije ciljanih skupina, kampanje, osmisliti model utjecaja na svijest vlasnika i prodavača u kvartovskim trgovinama i supermarketima,
* provoditi tribine i radionice o problemu ovisnosti i posljedicama po kvalitetu života, posebice konzumiranjem droga,
* poticanje građana na sudjelovanje u javnim tribinama sa specijaliziranim službama za zaštitu od nasilja, članovima vijeća, članovima radnih skupina i dragovoljcima uključenih u provedbi planiranog,
* planiranje i provedba aktivnosti sa ciljem promocije obiteljskih vrijednosti kroz organiziranje javnih tribina, radionica, rada sa ciljanim skupinama,
* inzistiranje na provedbi nacionalnih programa kroz povezivanje na lokalnoj, regionalnoj i nacionalnoj razini (primjer: „Zajedno više možemo“ u suradnji sa MUP-a ),
* pratiti parametre nasilja među stanovnicima općina na kvartalnoj, polugodišnjoj i godišnjoj bazi i u odnosu na rasprostranjenost po općinama i mjestima,
* pravovremeno upoznavanje građana sa trendovima sigurnosti osoba i imovine kroz inicijative na razini Vijeća,
* promoviranje partnerske brige o prevenciji kriminaliteta i sigurnosti u lokalnoj zajednici,
* planiran rad sa medijima na promociji zaštite od nasilja kao jedne od odlučujućih stavki koje utječu na kvalitetu življenja mještana i drugih osoba,
* osmisliti i provoditi projekt u koji će se uključiti građani kao ključni pojedinci za podizanje sigurnosti u zajednici.

**Radna skupina - Sprječavanje nasilja i drugih ugrožavajućih ponašanja povezanih s mladima (Internet, škole, ovisnosti i dr.)**

Sukladno utvrđenoj i iskazanoj problematici, članovi ove Radne skupine usmjeravati će svoje aktivnosti na poduzimanju ciljanih mjera i radnji kojima će utjecati na sprječavanje nasilja i drugih ugrožavajućih ponašanja. Članove radne skupine odredit će Vijeće na temelju zainteresiranosti pravnih subjekata i građana.

**NAPOMENA**: za svaku planiranu aktivnost, radnu skupinu kompletirati sa stručnim pojedincima, nositeljima projekata ili dragovoljcima kooptiranim u provedbi planiranog.

**Dinamika aktivnosti i evaluacija**

* godišnji plan rada izraditi i dostaviti Vijeću do 30. lipnja za tekuću godinu,
* za svaku aktivnost na terenu sačiniti zabilješku kao dokument radne skupine i dostaviti Vijeću,
* za redovite sjednice Vijeća za prevenciju, pripremati se temeljem dokumentacije (zabilješke, analize, statistike i dr.) i iskustava prikupljenih kroz rad radnih skupina.

## *Praćenje učinkovitosti*

Praćenje učinkovitosti navedenih prioriteta mjeriti će se putem:

- Izvješća i analize Radnih skupina o poduzetim mjerama i radnjama

- Statističkih mjesečnih, tromjesečnih, polugodišnjih i godišnjih izvješća

- Provođenje radnih sastanaka Vijeća i Radnih skupina

- provođenjem ankete

# VIJEĆE ZA PREVENCIJU KRIMINALITETA SRIJEM

Vijeće za prevenciju kriminaliteta Srijem formirano je u srpnju 2021. godine. Ono se sastoji od 5 (pet) stalnih članova kojega čine čelnici tijela sporazumnih strana, te još jedan djelatnik policije iz područja prevencije kriminaliteta.

Za predsjednika Vijeća svake naredne godine odredit će se jedan od Općinskih načelnika, a njihov zamjenik je Načelnik PGP Tovarnik.

Vijeće će se sastajati najmanje 4 puta godišnje, te na inicijativu sporazumnih strana, a sa zadaćom analize aktivnosti, izrade smjernica za predstojeći period.

Sporazumne strane usuglasile su se da će za djelovanje Vijeća po potrebi uključivati druge predstavnike pravnih subjekata kao povremene članove, a radi osiguranja stručnog kadra Vijeća (doktori medicine, vatrogasci, lovci i sl.). Povremeni članovi imenovat će se Odlukom i imaju savjetodavnu ulogu.

Sporazumne strane usuglasile su se da će Općina Tovarnik, Općina Lovas, Općina Tompojevci i u proračunu osigurati financijska sredstva za svaku narednu godinu, kojima će podmiriti financiranje preventivnih programa i projekata prevencije kriminaliteta, temeljem Plana prevencije, te da će pružiti stručnu podršku i potporu u provođenju administracijskih i drugih poslova na projektima prevencije.

Vijeće za prevenciju kriminaliteta formira radne skupine sa zadaćom provedbe aktivnosti i predlaganjem inicijativa temeljem liste rizika i prioriteta.

Radne skupine sastajat će se dinamikom koju odredi Vijeće i sukladno potrebi realizacije inicijativa, projekata i programa radne skupine.

Predsjednik i zamjenik Vijeća sazivaju dvije redovne godišnje sjednice Vijeća sa dnevnim redom – analiza aktivnosti i realizacija planova radnih skupina iz Strategije. Ostale točke dnevnog reda dogovaraju se u pripremi sjednice.

Predsjednik i zamjenik Vijeća sazivaju izvanredne sjednice prema prosudbi i prijedlozima članova Vijeća.

Zapisnici i inicijative Vijeća dio su obavezne dokumentacije i prilog ostvarenju Strategije dostupni članovima Vijeća i građanima.

***Evaluacija***

* evaluacija rada Vijeća provest će se na temelju materijala proizašlih iz aktivnosti radnih skupina i društvenog istraživanja u organizaciji partnera Vijeća za prevenciju,
* kontinuitet uvida i usmjeravanja aktivnosti kroz redovite sjednice, izvješća i kontakte sa radnim skupinama.

**Predlaže: Suglasan:**

**Načelnik PGP Tovarnik Predsjednik Vijeća**

**Pero Ružolčić Anđelko Dobročinac**

* dostaviti:

Općina Tovarnik, Općina Lovas

Općina Tompojevci, PGP Tovarnik